2. Beslutningskompetence ved godkendelse af varmeprojekter i 2024 og 2025 (Åben)
Tidl. politisk behandling TM-U, 07.12.22, pkt. 7
Forventet sagsgang
TM-U
Lovgrundlag
Varmeforsyningsloven, Odette Eriksen
SAGENS INDHOLD
I henhold til Favrskov Kommunes kompetencefordelingsplan skal Teknik- og 
Miljøudvalget godkende projektforslag for udvidelse af forsyningsområder, 
brændselsskift, 
transmissionsledninger 
m.v. 
jf. 
varmeforsyningslovens 
projektbekendtgørelse. 
Som følge af bl.a. den nuværende konflikt i [adresse] opleves der store varmeprisstigninger for en stor del 
af forbrugerne i [adresse]. Derfor arbejder de lokale fjernvarmeværker på en række projekter, 
hvor man dels kan omstille produktionen af fjernvarme og dels udvide forsyningsområdet. 
Til en stor del af projekterne kan der ansøges om medfinansiering i statslige puljer, forudsat at kommunen 
har godkendt projektet. Disse puljer opererer efter ”først-til-mølle-princippet”, og de ansøgende 
fjernvarmeværker efterlyser derfor en kortere godkendelsesprocedure. I dag tager den administrative 
behandling af en ansøgning typisk mellem 3-6 uger. Den efterfølgende politiske godkendelsesproces i 
Teknik- og Miljøudvalget tager også mellem 3-6 uger. 
På den baggrund besluttede Teknik- og Miljøudvalget på møde d. 7. december 2022, at 
beslutningskompetencen i 2023 blev delegeret til Teknik og Miljø, således at godkendelsesprocessen for 
projektforslag gennemføres rent administrativt, og at Teknik- og Miljøudvalget orienteres om en status på 
området til udvalgets møder i henholdsvis juni og december måned. Der er i 2023 administrativt godkendt 
to projekter indtil videre, og der behandles i øjeblikket seks ansøgninger og forventes yderligere behandling 
af tre forslag inden årsskiftet.
Da varmeområdet fortsat er under et stort pres foreslås den midlertidige ordning fortsat i 2024 og 2025, og 
Teknik- og Miljøudvalget vil, såfremt ordningen fortsættes, modtage en status for området på udvalgets 
møder i april, august og december måned. 
Delegationsordningen for projektgodkendelser praktiseres allerede af en række andre kommuner på grund 
af den aktuelle udfordring på fjernvarmeområdet.    
VURDERING
Teknik og Miljø vurderer, at en fortsættelse af ordningen vil medføre en væsentlig hurtigere sagsgang i 
forhold til fjernvarmeværkernes projektforslag, og værkerne kan derfor hurtigere ansøge om statslig 
medfinansiering og dermed igangsætte realiseringen af projekterne hurtigere. I myndighedsbehandlingen 
af forslagene vil en godkendelse stadig være baseret på, at projektet er samfunds-, selskabs- og 
forbrugerøkonomisk rentabel.
Der forventes generelt en klimamæssig gevinst, da en del af projektforslagene netop vil gå på at mindske 
anvendelsen af naturgas i fjernvarmeproduktionen, og fjernvarmen vil kunne erstatte gasfyr hos borgerne.
[adresse]: [adresse]
Dok-ID: 3639893
Sagsbehandler: dennj
Teknik- og Miljøudvalget
6. december 2023  15:00
ØKONOMI
Der forventes fortsat et stort antal ansøgninger, hvilket kan håndteres administrativt. 
INDDRAGELSE
Den nuværende midlertidige ordning er foranlediget af et konkret ønske fra en række fjernvarmeværker. 
Fjernvarmeværkerne ønsker fortsat, at der er mulighed for en hurtigere godkendelsesproces. 
INDSTILLING
Direktøren for Teknik og Miljø indstiller til Teknik- og Miljøudvalget:
1.
At kompetencen til at godkende varmeforsyningsprojekter i 2024 og 2025 fortsat delegeres til 
forvaltningen. 
2.
At Teknik og Miljøudvalget i 2024 og 2025 modtager en orientering om godkendte 
projektansøgninger til udvalgets møder i april, august og december. 
 
BESLUTNING
.
Teknik- og Miljøudvalget, 6. december 2023:
Fraværende: Ingen
Godkendt.
Bilag
